Det er ingen tvil om at 22. juli vil gå inn i historiebøkene som den mørkeste dagen i norsk historie siden andre verdenskrig.

Følg NRKs ekstrasendinger her

Til sammen er nå minst 92 personer drept i de to angrepene. Et ukjent antall personer er skadd, og politiet med redningshunder leter etter mange savnede.

– Helt katastrofalt omfang

– Dette er en situasjon som påvirker oss alle. Dette er en hendelse av helt katstrofalt omfang, sier politidirektør Øystein Mæland på en pressekonferanse klokka 03.30 natt til lørdag.

Han sa i natt at det er minst 80 personer som er drept på Utøya, og Mæland kan ikke garantere at tallene ikke stiger. Politiet opplyste klokken ni lørdag morgen at tallet har steget til 85. De søker fortsatt i vannet for å se om det kan være enda flere døde.

– Vi har ikke tilstrekkelig oversikt over antall skadde nå. Mange hardt skadde er under behandling. En lang rekke skadde befinner seg på lokale sykehus. Den totale oversikten har vi ikke før i morgen, sier Mæland.

Mæland kan ikke gi et estimat over hvor mange som befinner seg på sykehus.

– Den antatte gjerningsmannen er så godt som et ubeskrevet blad for politiet. Vi arbeider med en hypotese om at det kan stå flere personer bak angrepene, sier Mæland videre.

NETT-TV: Overlevde massakren

NETT-TV: Lisa Irene Johansen Aasbø var på Utøya og forteller hva som hendte. Du trenger javascript for å se video. NETT-TV: Lisa Irene Johansen Aasbø var på Utøya og forteller hva som hendte.

Aldri vært en lignende situasjon i Norge

Det var en tydelig rystet politidirektør som informerte pressen om terrorangrepet i Oslo sentrum og skytingen på Utøya fredag kveld.

Ambulanse plukker opp deltakere fra Utøya. Foto: Kim Erlandsen

Foto: Thomas Winje

Foto: SCANPIX NORWAY / Reuters

Anders Behring Breivik er pågrepet.

– Det har aldri vært en lignende situasjon som dette i Norge. Det er en svart dag for Norge. Dette er noe vi ikke har erfaring med fra tidligere, sa politidirektør Øystein Mæland fredag kveld.

Ordførerens kontor har fortalt CNN at om lag 90 personer er skadd i terrorangrepet mot Oslo.

Byrådsleder Stian Berger Røsland vil ikke bekrefte dette tallet overfor NRK ettersom de får litt forskjellige tall fra legevakta, men han antyder at det ikke er langt fra sannheten.

– Ta vare på hverandre

– Norge våkner opp til en ufattelig nasjonal tragedie. Svært mange unge mennskeliv har gått tapt. Det bringer oss i dypt sjokk. Budskapet som nå gjelder mer enn før; Ta godt vare på hverandre nå, sier justisminister Knut Storberget tidig lørdag morgen.

Han sier dagen i dag kan bli en tung dag for mange av oss, og oppfordrer alle til å støtte opp om de pårørende.

På spørsmål om sikkerheten i Oslo var god nok svarer Storberget at man aldri kan svare at det er godt nok.

– Dette vil forandre Norge, sier Storberget.

Pågrepet og sitter i avhør

32 år gamle Anders Behring Breivik ble pågrepet fredag kveld og sitter i avhør hos politiet. Breivik er etnisk norsk og er fra Oslo.

Politiet ransaket leiligheten til den antatte gjerningsmannen fredag kveld.

LES OGSÅ: 32-åringen skal tilhøre høyreekstremt miljø

Ifølge kilder TV 2 har snakket med, skal den pågrepne tilhøre et høyreekstremt miljø på Østlandet og skal ha registrert to våpen på navnet sitt: Ett automatvåpen og en Glock-pistol. Han skal være medlem av en frimurerloge.

NETT-TV: Justisministeren: – En ufattelig tragedie Justisminister Knut Storberget: - Ta vare på hverandre Du trenger javascript for å se video. Justisminister Knut Storberget: - Ta vare på hverandre

Politiet har funnet en bil som inneholder udetonerte eksplosiver på Utøya. Bilen tilhører trolig den antatte gjerningsmannen.

LES: Udetonerte eksplosiver på Utøya

(Saken fortsetter under videoen.)

SE VIDEO: Oslo sentrum rett etter eksplosjonen. Du trenger javascript for å se video. SE VIDEO: Oslo sentrum rett etter eksplosjonen.

Skjøt vilt rundt seg

En «falsk politimann» ble observert både i sentrum og på Utøya. Politiet sier det er grunn til å se episodene i sammenheng .

Den første bomben smalt i Oslo sentrum ved 15.30-tiden fredag. Ifølge politiet er minst syv personer drept og minst 15 alvorlig skadd.

Én time senere kom meldingene om skyting på Utøya, hvor det ble holdt AUF-leir, utenfor Oslo.

Hundrevis av ungdommer rømte for livet da en mann utkledd som politimann skjøt vilt rundt seg på Utøya. De som overlevde forteller om opprivende scener.

LES: – Forferdelig å måtte velge hvem som skulle være med i båten

Etter det NRK erfarer var ungdommene på AUFs sommerleir på Utøya innkalt til et informasjonsmøte om terroraksjonen da skytingen startet.

Vitner NRK har snakket med sier at drapsmannen skal ha brukt både hagle, håndvåpen og automatvåpen.

Politiet sa klokken 22 fredag kveld at Utøya er sikret.

(Saken fortsetter under videoen.)

SE VIDEO: Store materielle skader. Du trenger javascript for å se video. SE VIDEO: Store materielle skader.

Preget Stoltenberg

Statsminister Jens Stoltenberg var tydelig preget etter dagens angrep mot Regjeringskvartalet og skytingen på Utøya.

LES: Stoltenberg til gjerningsmennene: – Dere skal ikke få ødelegge oss

– Norge er rammet av feige og blodige angrep. Mine tanker går først og fremst til de skadde og pårørende til de omkomne, sa statsministeren.

Stoltenberg sa at dagen har vært krevende.

– Dagene som kommer blir enda hardere.Vi lider med de sårede, og vi føler med de pårørende. Jeg har et budskap til de som angrep oss: Dere skal ikke få ødelegge oss, sa statsministeren videre.